Kongo Nili


Kongo Nili 
Kongo Nili cyangwa congo nili ni uruhererekane rw’imisozi ifite ubutumburuke buri hagati ya m 2500 na 3000, Iryo sunzu ricuramiye ikiyaga cya Kivu, rigabanya amazi y’u Rwanda mu bice bibiri amazi yisuka mu kibaya cy’uruzi rwa Kongo mu burengerazuba n’amazi yisuka mu kibaya cya Nili mu burasirazuba, Isunzu rya Kongo Nili, mu majyaruguru hashyira i burengerazuba, higanje uruhererekane rw’imisozi y’ibirunga bitanu harimo ikirunga kibisumba byose aricyo Karisimbi gifite ubutumburuke bungana na m 4507.

Imiterere y’imisozi 

Imiterere y’imisozi yo mu Rwanda iranyuraranye. Uvuye i burasirazuba ugana iburengerazuba ubutumburuke buri hagati ya m 1000 na 4500. Iburasirazuba burangwa n’imisozi migufi, mu gihugu hagati n’imisozi iringaniye n’aho mu burengerazuba n’imisozi miremire. Ibitwa byo mu gihugu hagati bifite ubutumburuke buri hagati ya m 2000 na 1500 kandi bigizwe ahanini n’imisozi ifite udusongero dusongoye cyangwa twibumbye. Iyo misozi itandukanywa 4 n’imibande ifite ubujyakuzima buri hagati ya metero 50 na 15 kandi irimo kenshi ubutaka bwaturutse ku misozi kubera isuri.

 Ibitwa byo mu gihugu hagati
 Imisozi migufi y’iburasirazuba
 Imisozi migufi y’amajyepfo y’uburengerazuba mu kibaya cya Bugarama

Amashakiro 
Ibidukikije
Imisozi y’u Rwanda
Imisozi